stanford-oval/wikipedia huggingface dataset:
יהוידע עמיר
מחקריו וכתביו > פרנץ רוזנצוויג

בשנת 2004 ראה אור ספרו "דעת מאמינה - עיונים במשנתו של פרנץ רוזנצוויג", בהוצאת עם עובד. הספר מציע קריאה שיטתית ומקפת בכוכב הגאולה ובכתבים נוספים, תוך ניסיון לעמוד על משמעותן התוכנית והמתודולוגית של הנחות היסוד המהפכניות העומדות בבסיס הפילוסופיה של רוזנצוויג. במיוחד נודעת לספר זה חשיבות, באשר עמיר הוא מהבודדים שנכנסו בעובי הקורה של פרשנות חלקו הראשון של חיבורו של רוזנצוויג, חלק שמרבית החוקרים ממעטים להיזקק לו ואף נוטים לא אחת שלא לראות את חשיבותו כמכרעת.
בשנת 2012 ראה אור בעריכתו (המשותפת) קובץ מאמרים מקיף באנגלית ובגרמנית תחת הכותרת "אמונה, אמת ודעת" (Faith, Truth, and Reason: New Perspectives on Franz Rosenzweig's Star of Redemption). תרומתו לספר היא דיון מקיף ב"ספרון על השכל הבריא והשכל החולה", שעמיר אף ערך את תרגומו לעברית והקדים לו מאמר. במהלך השנים פרסם עשרות מאמרים בלשונות ובבמות שונות על היבטיה השונים של משנה זו. הוא היה בין מייסדי האגודה הבינלאומית לחקר משנתו של רוזנצוויג וחבר הנשיאות שלה מיום הקמתה ב-2004 ועד 2012, ולאחר מכן חבר-כבוד באגודה.
מחקריו וכתביו > נחמן קרוכמל

מחקרו של עמיר על משנתו של נחמן קרוכמל (1785-1840) הוא המשך למחקריהם של מוריו פרופ' אליעזר שביד, ואביו, פרופ' יהושע עמיר. בשנת 2010 ראתה אור בעריכתו המדעית מהדורת ספרו של קרוכמל מורה נבוכי הזמן, בלוויית מבוא מקיף ומעמיק של עמיר, לקסיקון למונחיו של קרוכמל וביבליוגרפיה עדכנית. הספר זכה לפרס שר המדע והתרבות בתחום היצירה הספרותית, ותרם משמעותית להחייאת הדיון בקרוכמל. עמיר פרסם גם שורה של מאמרים על הגות זו, הקשריה וממדיה השונים. בשורה של כנסים בינלאומיים מרכזיים במדעי היהדות יזם דיונים מקיפים במשנה זו ובהשתמעויותיה לקיום היהודי בן זמננו. בשנת 2018 ראה בהוצאת האוניברסיטה הפתוחה אור ספרו שערים לאמונה צרופה: התחדשות החיים היהודיים במשנתו של נחמן קרוכמל, המחקר המקיף והמעמיק ביותר שנכתב על הוגה זה ועל משנתו.
מחקריו של יהוידע עמיר מפרים את הגותו ומעניקים לה עומק ותשתית. בפרסומיו התאולוגיים השונים - מאמריו, דרשותיו, ובעיקר ספרו "קול דממה דקה: מחשבות אמונה וביקורת" (2009) - הוא פורס השקפה המשלבת מחויבות אמונית עמוקה עם ביקורתיות זהירה, עמידה איתנה על ערכי שוויון וחירות. הוא יונק עמוקות מרבדים רבים במורשת היהודית - מן המקרא וספרות חז"ל ועד להגות וליצירה בת זמננו - אך אינו נרתע גם מלהתמודד עם פניהם הכעורים של היבטים ששונים במורשת זו. צלילות הדעת, מזה, והנכונות לחיות עם הנסתר ונשגב, מזה, מוצאות את ביטוין בעמידה נוכח "הדממה הדקה" הקוראת תדיר להקשבה אנושית, לפרשנות אנושית, למתן מבע מילולי שהוא לעולם אנושי. אחד מיסודות השקפתו הוא העמידה הברורה כנגד רעיון בחירת ישראל, וזאת בשל האקסקלוסיביות הממאירה שבו והסכנות הממשיות מאוד הכרוכות בהמשך האחיזה בו. במקומו מציע עמיר את רעיון הברית, המקיים את האינטימיות והייחוד שביחס בין האל לקבוצת בני אדם (למשל עם ישראל), אך אינו מציג יחס זה כבלעדי או נעלה על בריתות אפשריות אחרות. עוד נדונות בספר סוגיות כשאלת התורה והמצווה; היחס המחודש הנדרש לאהבה, למשפחה ולמין; היחס להיסטוריה ולמשמעה; ועוד.
מחקריו וכתביו > התחדשות התפילה

סוגיית התפילה והתחדשותה, מסוגיות היסוד של ההגות והמעשה הרפורמיים במאתיים השנים האחרונות, תופסת מקום נכבד בהגותו וביצירתו של עמיר. בשנת 2009 ערך ביחד עם הרבנים יהורם מזור ופרופ' דליה מרקס, הגדה רפורמית ישראלית לפסח ("הגדה לזמן הזה"), המבטאת שוויון מגדרי, התמודדות עם סוגיות מוסריות העולות ממיתוס יציאת מצרים, דו-שיח מעמיק עם היצירה הארץ ישראלית בכלל וזו של הגדות בפרט. בהגדה זו נכללים, בין השאר, מדרש מחודש על "ארבע הבנות" לצד המדרש המסורתי על "ארבעת הבנים", כוס מרים לצד כוסו של אליהו, פרשנויות מסורתיות ומחודשות, התייחסות לשואה ולמציאות הישראלית, שירה בת זמננו, ועוד.
בשנת 2010 ערך (במשותף) את הקובץ "ברכו - במה להתחדשות התפילה בישראל". במהלך השנים סייע לפרסום שורה של קבצים בתחום התפילה ופרסם ברבים מהם תפילות מתחדשות ומחודשות (כמו נוסח מחודש לתפילת "א-ל מלא רחמים", תפילת "יזכור" למי שנטל נפשו בכפו, מי שברך למתגייסות ולמתגייסים לצה"ל, תפילת "נחם, מעודכנת לתשעה באב, ועוד).
שיח בין-דתי וזכויות אדם

עמיר פועל בתחום השיח הבינדתי מאז שנת 1993, עת החל ללמד, אחת לשנתיים באוניברסיטת הקיץ היהודית נוצרית הנערכת באוניברסיטת הומבולדט שבברלין. במהלך השנים לימד, הרצה ופיתח דו-שיח עם אישי דת נוצריים, מוסלמים ובודהיסטים בישראל, גרמניה, טורקיה, יפן, הולנד ופולין. בין היתר תרגם לעברית את המסמך "דברו אמת – גילוי דעת יהודי על נצרות ועל נוצרים", שחיברה בשנת 2000 קבוצת אינטלקטואלים יהודיים ורבנים בארצות הברית.
עמיר פעל תקופה ארוכה בארגון שומרי משפט - רבנים למען זכויות האדם ואף היה חבר הנהלת הארגון.
חיים אישיים

יהוידע עמיר נשוי, אב לשניים וסב לחמישה נכדים.
פרסומים > ספריו

דעת מאמינה: עיונים במשנתו של פרנץ רוזנצוויג, הוצאת עם עובד, 2004.
קול דממה דקה: מחשבות אמונה וביקורת, סדרת יהדות כאן ועכשיו, הוצאת ידיעות ספרים, 2009.
שערים לאמונה צרופה, הוצאת האוניברסיטה הפתוחה, 2018. הספר זכה בפרס גולדברג של הוצאה זו, לכתב יד מצטיין.
פרסומים > כעורך

נצח בעתות של שינוי, עורך: יהוידע עמיר, הוצאת מכון ון ליר והוצאת הקיבוץ המאוחד, תל אביב, מאי 2005.
דרך הרוח: ספר היובל לאליעזר שביד, הוצאת האוניברסיטה העברית ומכון ון ליר בירושלים, 2005.
נחמן קרוכמל, מורה נבוכי הזמן, עריכה מדעית ומבוא: יהוידע עמיר, ירושלים: הוצאת כרמל, 2010.
Yehoyada Amir, Joseph (Yossi) Turner, Martin Brasser, Faith Truth and Reason - New Perspectives on Franz Rosenzweig's Star of Redemption, Karl Alber, 2012
יעקב (ג'ק) כהן ויחיאל בנימין (בנג'י) גרובר, עורך: יהוידע עמיר, סולם יעקב: מחשבות יהודיות, ירושלים: הוצאת כרמל בשיתוף מרכז מ’ קפלן של קהילת מבקשי דרך בירושלים, 2012
יוג'ין בורוביץ, חידושה של הברית: תאולוגיה ליהודים הפוסט-מודרניים, עברית: מנשה ארבל ואילון שמיר, עריכת המהדורה העברית: אילון שמיר ויהוידע עמיר, תל אביב: הקיבוץ המאוחד; ספריית היהדות המתקדמת, 2014.
עיוני תרבות: התחדשות החיים היהודיים במשנתו של אליעזר שביד (עורך יחד עם יוסי טרנר), ירושלים: כרמל, 2020 (שני כרכים).
פרסומים > תרגומים בעריכתו

פרנץ רוזנצווייג, הספרון על השכל הבריא והשכל החולה, מעין מבוא נגיש ל"כוכב הגאולה", 1921. תרגום מגרמנית הראל קין, עריכה מדעית ומבוא יהוידע עמיר, הערות יהוידע עמיר והראל קין, תל אביב: רסלינג, 2005.
מרטין בובר, אני ואתה, עברית: יהושע עמיר, עריכת התרגום והערות: יהוידע עמיר [דרוש מקור].
דברו אמת - גילוי דעת יהודי על נוצרים ועל נצרות Catholic.co.il, www.catholic.co.il
פרסומים > ממאמריו

“The Perplexity of our Time – Nachman Krochmal and Modern Jewish Existence”, Modern Judaism, 23, 3 (October 2003), pp 264-301.
"לפיכך נברא אדם יחידי - פרטיקולריזם ואוניברסליזם בפילוסופית הדת של הרמן כהן", דרך הרוח, ב, עמ' 643—675.
"משלילה לשיקום – המיתוס בהגות היהודית המודרנית", בתוך: משה אידל ואיתמר גרינוואלד (עורכים), המיתוס ביהדות – הגות ספרות היסטוריה, ירושלים: מרכז זלמן שזר, תשס"ד, עמ' 237—273.
"ונברכו בך כל משפחות האדמה – על מקומה של הדת היהודית בקיום האנושי בימינו", בתוך: מרדכי קפלן, דת האומיות המוסרית – תרומת היהדות לשלום העולם, ירושלים: מרכז קפלן על ידי הוצאת מוסד ביאליק תשס"ה, עמ' ג-כג.
"ארץ טבע ואדם – ההשתרשות בנופה של ארץ ישראל במשנתו של אהרון דוד גורדון", בתוך: אביעזר רביצקי (עורך), ארץ ישראל במחשבה היהודית במאה העשרים, ירושלים: הוצאת יד יצחק בן-צבי, תשס"ה, עמ' 315—345.
"הזדהות ביקורתית – על נפתולי הידידות בין ש"ה ברגמן למ"מ בובר", דעת, 57—59 (תשס"ו; ספר היובל ליוסף בן שלמה), עמ' 289—312.
"Ein genderorientierter Blick auf die Liebe Gottes zum Menschen", in: Wolfdietrich Schmied-Kowarzik (ed.), Franz Rosenzweigs 'Neues Denken' – Internationaler Kongreß Kassel 2004, vol.ibid, vol. II: Erfahrene Offenbarung - in theologos, pp. 845-861.
New Pats towards Christianity and Islam in the Thought of Nachman Krochmal and Elijah Benamozegh, in: Görge Hasselhoff (ed.), Die Entdeckung des Christentums in der Wissenschaft des Judentums, Berlin: De Gruyter, 2010, pp. 213-238.
"הרב סולובייצ'יק כ'סוכן תרבות': לקריאה ביקורתית של 'איש האמונה הבודד'", בתוך: אבינועם רוזנק ונפתלי רוטנברג (עורכים), רב בעולם חדש: עיונים בהשפעתו של הרב יוסף דוב סולובייצ'יק על תרבות, על חינוך ועל מחשבה יהודית, ירושלים: הוצאת מאגנס ומכון ון ליר בירושלים, 2011, עמ' 223–244.
"'לקראת מקור חיי אמת': על מפגשו של פרנץ רוזנצווייג עם שירת רבי יהודה הלוי", בתוך: פרנץ רוזנצווייג, פירושי פרנץ רוזנצווייג לתשעים וחמישה משירי רבי יהודה הלוי, תרגום ואיתור פסוקי מקרא ואמרות חז"ל המאוזכרים בשירים: מיכאל שוורץ, ירושלים: הוצאת מאגנס, תשע"א, עמ' 1–28.
Israel as a Jewish State: Religious and Secular Dimensions, in: Irene Dingel & Christiane Tiez (eds.), Die politische Aufgabe von Religion: Perspektiven der drei monotheistischen Religionen, Götingen: Vandenhoeck & Ruprecht, 2011 [Veröffentlichungen des Instituts für Europäische Geschichte Mainz, 87], pp. 13–36
"בין מחקר, הגות וספרות קודש במשנתו של רבי נחמן קרוכמל", בתוך: דניאל לסקר (עורך), מחשבת ישראל ואמונת ישראל, באר שבע: אוניברסיטת בן-גוריון בנגב, 2012, עמ' 103–127.
The General−Human and the Particular−Jewish Dimensions of the Holocaust: A Philosophical-Educational Reflection”, Dapim: Studies on the Holocaust, 27, 3 (2013), pp. 157–173.
"לקראת הגות תאולוגית רפורמית בישראל", בתוך: אבינועם רוזנק (עורך), היהדות הרפורמית: הגות, תרבות וחברה, ירושלים: מכון ון ליר בירושלים ותל−אביב: הקיבוץ המאוחד, 2014, עמ' 23–50.
יהוידע עמיר, ‏טיול סנטימנטלי בשבילי ההגות היהודית (על ספרו של הילארי פטנאם), קתרסיס, 21 (אביב תשע"ד), עמ' 17–54, באתר Academia.edu
"על פלורליזם, ועל חינוך לתרבות יהודית: לכינונה של תשתית עיונית לחינוך יהודי פלורליסטי", בתוך: מיכאל גיליס מיכל מושקט−ברקן ואלכס פומסון (עורכים), בלשון רבים: אתגרי הפלורליזם בחינוך היהודי, ירושלים: הוצאת מאגנס, 2014, עמ' מח–עד.
הערות שוליים

| --- | --- |
בקרת זהויות :  NLI: 987007297372905171  ISNI: 0000 0000 6663 8294  LCCN: n94100904  SUDOC: 116399724  VIAF: 69209758   WorldCat (עם VIAF): 69209758
SES (חברה)

| --- | --- |

 נתונים כלליים
 בורסה:  OTC Markets Group (SGBAF) 
 תקופת הפעילות:  2001–הווה (כ־24 שנים) 
 מיקום המטה:  טירת בצדורף 
 ענפי תעשייה:  תעשיית הטלקומוניקציה 
 מוצרים עיקריים:  לוויין תקשורת 
 מנכ"ל:  René Steichen 
  
 www.ses.com
 
SES S.A. היא חברת תקשורת שמספקת שירותי לוויין ללקוחות. החברה הוקמה בשנת 1985 על ידי ממשלת לוקסמבורג. היא נסחרת בבורסה לניירות ערך של לוקסמבורג וב-Euronext. נכון לשנת 2023 חברה מפעילה מעל ל-70 לוויינים במסלול גאוסטציונרי ומסלול לווייני בינוני. בשנת 2021 היא הייתה החברה עם רמת הכנסות הגבוהה בתחומה.
היסטוריה

החברה הוקמה בשנת 1985 בשם Société Européenne des Satellites‏ (SES) ביוזמת ממשלת לוקסמבורג. בשנת 1988 היא החלה להפעיל את הלוויין הראשון שלה Astra 1A. חברות של רופרט מרדוק היו בין הלקוחות הראשונים.
בשנת 1990 הלוויין שידר לכ-14 מיליון לקוחות. בשנת 1991 השתנה המצב החוקתי בגרמניה והשתחררה אפשרות להתקנת צלחות קליטה בבתים פרטיים. החברה נכנסה לשוק מתפתח זה. בשנת 1996 החלו שידורים דיגיטליים של ערוץ טלוויזיה צרפתי Canal+. בשנת 1998 החלו שידורים לשטח בריטניה. באותה שנה SES הונפקה בבורסה לניירות ערך.
בשנת 1999 הוחלט להרחיב את הפעילות מחוץ ליבשת אירופה ובוצע רכישה של 34% ממניות ספק AsiaSat. בהמשך בוצעו רכישות של 20% של ספק ברזילאי Star One ו-29% של ספק ארגנטינאי Nahuelsat.
בשנת 2001 בוצע רכישה של GE Americom ובעקבות כך החברה קיבלה נוכחות משמעותית באמריקה הצפונית. החברה החלה לפעול בשני זרועות תפעוליות SES Astra ו-SES Americom שביחד הפעילו 41 לוויינים.
במהלך העשור הראשון של המאה ה-21 SES המשיכה בהתרחבות תוך רכישת שליטה בספקים מקומיים.
בשנת 2011 בוצע שינוי ארגוני פנימי והיא החלה לפעול תחת השם הנוכחי.
בשנת 2013 החלו שיגורים של לוויינים מסדרה O3B שמיועדים לתקשורת סלולרית, אינטרנט ואספקת שירותים לתעופה, בטחון וממשל. הלוויינים פועלים במסלול לווייני בינוני. המערכת כוללת 20 לוויינים.
בשנת 2014 הופעל מרכז בקרה חדש בפרינסטון ולשליטתו הועברו כמחצית מצי הלוויינים. יתר הלוויינים המשיכו לעבוד תחת מרכז בקרה בלוקסמבורג.
בשנת 2020 SES החלה לפעיל רשת לוויינית Satmed eHealth לתמיכה במערכת הבריאות במדינות מתפתחות.
באוגוסט 2020 נחתם חוזה עם בואינג לבניית לוויינים מסדרה O3b mPOWER. שיגור לווייני הסדרה צפוי להסתיים בשנת 2024.
רשימת לוויינים פעילים

במהלך השנים חברת SES שיגרה לוויינים ממספר סדרות:
סדרת SES הופעלה במקור על ידי SES Americom. השיגור הראשון בוצע בשנת 2010. בסך הכול עד לשנת 2022 בוצעו 22 שיגורים.
סדרת AMC הופעלה במקור על ידי GE Americom. השיגור הראשון בוצע בשנת 1996. בסך הכול עד לשנת 2008 בוצעו 21 שיגורים.
סדרת ASTRA הופעלה במקור על ידי SES. השיגור הראשון בוצע בשנת 1988. בסך הכול עד לשנת 2014 בוצעו 27 שיגורים.
סדרת NSS הופעלה במקור על ידי NSS שהייתה חברת בת של SES. השיגור הראשון בוצע בשנת 2002. בסך הכול עד לשנת 2009 בוצעו 14 שיגורים.
סדרת OB3 ששישוגרים נמשכים גם כיום. השיגור הראשון בוצע בשנת 2013. בסך הכול עד לשנת 2023 בוצעו 24 שיגורים (כולל לוויינים מהדור השני).
בנוסף לכך החברה מפעילה לוויינים שבבעלות צד שלישי.
רשימת לוויינים פעילים > לווייני SES

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | חללית | אתר שיגור/משגר | יצרן | הערות |
| 24 באפריל 2010 | SES-1 | קוסמודרום בייקונור   פרוטון M | Orbital Sciences Corporation | הופעל תחילה על ידי SES Americom |
| 21 בספטמבר 2011 | SES-2 | מרכז החלל הגיאני   אריאן 5 | Orbital Sciences Corporation |  |
| 15 ביולי 2011 | SES-3 | קוסמודרום בייקונור   פרוטון M | Orbital Sciences Corporation |  |
| 14 בפברואר 2012 | SES-4 | קוסמודרום בייקונור   פרוטון M | Space Systems/Loral |  |
| 19 ביולי 2012 | SES-5 | קוסמודרום בייקונור   פרוטון M | Space Systems/Loral |  |
| 3 ביוני 2013 | SES-6 | קוסמודרום בייקונור   פרוטון M | Astrium |  |
| 16 במאי 2009 | SES-7 | קוסמודרום בייקונור   פרוטון M | בואינג | הוזמן במקור על ידי PanAmSat ונרכש לפני שיגור |
| 3 בדצמבר 2013 | SES-8 | נמל החלל קייפ קנוורל   פאלקון 9 | Orbital Sciences Corporation | הוזמן במקור על ידי PanAmSat ונרכש לפני שיגור |
| 4 במרץ 2016 | SES-9 | נמל החלל קייפ קנוורל   פאלקון 9 | בואינג |  |
| 11 באוקטובר 2017 | SES-11 | נמל החלל קייפ קנוורל   פאלקון 9 | Airbus Defence and Space | משרת את SES ו-EchoStar |
| 4 ביוני 2018 | SES-12 | נמל החלל קייפ קנוורל   פאלקון 9 | Airbus Defence and Space |  |
| 25 בינואר 2018 | SES-14 | מרכז החלל הגיאני   אריאן 5 | Airbus Defence and Space |  |
| 18 במאי 2017 | SES-15 | מרכז החלל הגיאני   סויוז ST-A | בואינג |  |
| 31 בינואר 2018 | GovSat | נמל החלל קייפ קנוורל   פאלקון 9 | נורת'רופ גראמן |  |
| 24 באוקטובר 2021 | SES-17 | מרכז החלל הגיאני   אריאן 5 | Thales Alenia Space |  |
| 17 במרץ 2023 | SES-18 SES-19 | נמל החלל קייפ קנוורל   פאלקון 9 | בואינג |  |
| 4 באוקטובר 2022 | SES-20 SES-21 | נמל החלל קייפ קנוורל   אטלס 5 | בואינג |  |
| 29 ביוני 2022 | SES 22 | נמל החלל קייפ קנוורל   פאלקון 9 | Thales Alenia Space |  |
רשימת לוויינים פעילים > לווייני AMC

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | חללית | אתר שיגור/משגר | יצרן | הערות |
| 13 בנובמבר 1999 | AMC-4 | מרכז החלל הגיאני   אריאן 4 | לוקהיד מרטין | שוגר על ידי GE Americom בשם "GE-4" |
| 21 באפריל 2000 | AMC-6 | קוסמודרום בייקונור   פרוטון K | לוקהיד מרטין | שוגר על ידי GE Americom בשם "GE-6" |
| 13 בנובמבר 2000 | AMC-8 | מרכז החלל הגיאני   אריאן 5 | לוקהיד מרטין | שוגר על ידי GE Americom בשם "GE-8" |
| 19 במאי 2004 | AMC-11 | נמל החלל קייפ קנוורל   אטלס 2 | לוקהיד מרטין | שוגר על ידי GE Americom בשם "GE-11" |
| 14 באוקטובר 2004 | AMC-15 | קוסמודרום בייקונור   פרוטון M | לוקהיד מרטין | שוגר על ידי GE Americom בשם "GE-15" ותופעל ביחד עם EchoStar |
| 17 בדצמבר 2004 | AMC-16 ? | נמל החלל קייפ קנוורל   אטלס 5 | לוקהיד מרטין | שוגר על ידי GE Americom בשם "GE-16" |
| 8 בדצמבר 2006 | AMC-18 | מרכז החלל הגיאני   אריאן 5 | לוקהיד מרטין | שוגר על ידי GE Americom בשם "GE-18" |
| 18 באוגוסט 2008 | AMC-21 | מרכז החלל הגיאני   אריאן 5 | Thales Alenia Space | שוגר על ידי GE Americom בשם "GE-21" |
רשימת לוויינים פעילים > לווייני ASTRA

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | חללית | אתר שיגור/משגר | יצרן | הערות |
| 20 באפריל 2006 | Astra 1KR | נמל החלל קייפ קנוורל   אטלס 5 | לוקהיד מרטין | שוגר על ידי SES Astra |
| 4 במאי 2007 | Astra 1L | מרכז החלל הגיאני   אריאן 5 | לוקהיד מרטין | שוגר על ידי SES Astra |
| 5 בנובמבר 2008 | Astra 1M | קוסמודרום בייקונור   פרוטון M | Astrium | שוגר על ידי SES Astra |
| 6 באוגוסט 2011 | Astra 1N | מרכז החלל הגיאני   אריאן 5 | Astrium | שוגר על ידי SES Astra |
| 29 בספטמבר 2013 | Astra 2E | קוסמודרום בייקונור   פרוטון M | Astrium |  |
| 28 בספטמבר 2012 | Astra 2F | מרכז החלל הגיאני   אריאן 5 | Astrium |  |
| 27 בדצמבר 2014 | Astra 2G | קוסמודרום בייקונור   פרוטון M | Astrium |  |
| 21 במאי 2010 | Astra 3B | מרכז החלל הגיאני   אריאן 5 | Astrium | שוגר על ידי SES Astra |
| 18 בנובמבר 2007 | Astra 4A | קוסמודרום בייקונור   פרוטון M | לוקהיד מרטין | שוגר כ-Sirius 4 על ידי SES Sirius. שינה את שמו בשנת 2010 |
| 22 במרץ 2014 | Astra 5B | מרכז החלל הגיאני   אריאן 5 | Astrium |  |
| 20 ביוני 2024 | Astra 1P | נמל החלל קייפ קנוורל   פאלקון 9 | Thales Alenia Space | אמור להחליף בהדרגה לוויינים ישנים |
רשימת לוויינים פעילים > לווייני NSS

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | חללית | אתר שיגור/משגר | יצרן | הערות |
| 17 בדצמבר 2002 | NSS-6 | מרכז החלל הגיאני   אריאן 4 | לוקהיד מרטין | שוגר על ידי New Skies Satellites |
| 17 בדצמבר 2002 | NSS-7 | מרכז החלל הגיאני   אריאן 4 | לוקהיד מרטין | שוגר על ידי New Skies Satellites |
| 12 בפברואר 2009 | NSS-9 | מרכז החלל הגיאני   אריאן 4 | Orbital Sciences |  |
| 3 בפברואר 2005 | NSS-10 | קוסמודרום בייקונור   פרוטון K | Thales Alenia Space | הוזמן על ידי GE Americom ופעל כ-GE-12, בהמשך היה AMC 12 ו-ASTRA 4A |
| 1 באוקטובר 2000 | NSS-11 | קוסמודרום בייקונור   פרוטון K | לוקהיד מרטין | שוגר על ידי GE Americom ופעל כ-GE-1A |
| 29 באוקטובר 2009 | NSS-12 | מרכז החלל הגיאני   אריאן 4 | Space Systems/Loral | שוגר על ידי New Skies Satellites |
רשימת לוויינים פעילים > לווייני O3b

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | חללית | אתר שיגור/משגר | יצרן | הערות |
| 25 ביוני 2013 | O3b PFM, FM2, FM4–5 | מרכז החלל הגיאני   סויוז 2 | Thales Alenia Space |  |
| 10 ביולי 2014 | O3b FM3, FM6–FM8 | מרכז החלל הגיאני   סויוז 2 | Thales Alenia Space |  |
| 18 בדצמבר 2014 | O3b FM9–12 | מרכז החלל הגיאני   סויוז 2 | Thales Alenia Space |  |
| 9 במרץ 2018 | O3b FM13–16 | מרכז החלל הגיאני   סויוז 2 | Thales Alenia Space |  |
| 4 באפריל 2019 | O3b O3b FM17–20 | מרכז החלל הגיאני   סויוז 2 | Thales Alenia Space |  |
| 16 בדצמבר 2022 | O3b mPOWER 1-2 | נמל החלל קייפ קנוורל   פאלקון 9 | בואינג |  |
| 28 באפריל 2023 | O3b mPOWER 3-4 | נמל החלל קייפ קנוורל   פאלקון 9 | בואינג |  |
| 12 בנובמבר 2023 | O3b mPOWER 5-6 | נמל החלל קייפ קנוורל   פאלקון 9 | בואינג |  |
| 17 בדצמבר 2024 | O3b mPOWER 7-8 | מרכז החלל קנדי   פאלקון 9 | בואינג |  |
הערות שוליים

↑  World Teleport Association Publishes Top Operator Rankings for 2021 - World Teleport Association, www.worldteleport.org
מודול ציקלי

בתורת המודולים, מודול ציקלי הוא מודול הנוצר סופית על ידי איבר אחד. למודולים ציקליים תפקיד חשוב בתורות המודולים, בעיקר בתכונות של מודולים מעל תחום ראשי וכן במשפטי פירוק לגורמים מעל תחומים אלו.
הגדרה פורמלית

יהיו  R חוג, ו- M מודול מעל  R. נאמר ש- M ציקלי, אם קיים  x\in M כך ש- M=Rx=\{r\cdot x|r\in R\}, כאשר   \cdot   היא הפעולה של החוג על המודול.
דוגמאות

כל מודול מהצורה  Rx לכל  x\in M הוא ציקלי.
אם נביט ב- R כמודול מעל עצמו, אז כל אידיאל שמאלי ראשי הוא מודול ציקלי.
כל מודול ציקלי  Rx איזומורפי למודול המנה של  R מעל המאפס של  x.
ראו גם

נוצר סופית
וסטלייף

| --- | --- |

וסטלייף בהופעה, 2007
 מקום הקמה:  סלייגו 
 מוקד פעילות:  סלייגו & דבלין, אירלנד
 תקופת הפעילות:  1998–2012, מ-2018
 סוגה:  פופ/רוק
 חברת תקליטים:  RCA Records  BMG
 פרסים והוקרה:  תקליט השנה  בפסקה זו רשומה אחת נוספת שטרם תורגמה 
 אתר רשמי
 פרופיל ב-IMDb
 חברים
 שיין פיילן   מארק פילי  קיאן איגן ניקי ביירן
 חברים לשעבר
 בריאן מקפדן
 
וסטלייף (באנגלית: Westlife, מילולי: חיי המערב) היא להקת בנים אירית המורכבת מארבעה חברים: שיין פיילן, קיאן איגן, מארק פילי וניקי ביירן (בעבר נכלל בה גם בריאן מקפדן). המוזיקה של וסטלייף הייתה שילוב של בלדות פופ/רוק, שירים קצביים וגרסאות כיסוי לשירים מפורסמים. ביוני 2012, לאחר 14 שנות פעילות, הודיעה הלהקה על פירוקה. ב 3 באוקטובר 2018 הודיעה הלהקה על איחודה, כאשר סיבוב הופעות לציון 20 שנה ללהקה ייצא לדרך ב-2019.
ב-11 בינואר 2019 הוציאה הלהקה סינגל חדש בשם "hello my love".
תחילת דרכה של הלהקה

הלהקה התחילה את דרכה בעיירה סלייגו שבאירלנד, כששיין פיילן, קיאן איגן ומארק פילי שיחקו ביחד בהפקה מקומית של המחזמר גריז, והחליטו להקים להקה יחד עם שלושה חברים נוספים. הלהקה נקראה "Six as One" (שישה כאחד). לאחר מכן שונה שם הלהקה ל-I.O.YOU, לפי הוראותיו של המפיק סיימון קאוול (אשר אחראי להרכבים מוצלחים כמו פייב והספייס גירלז) חבר אחד יצא מההרכב והלהקה הקליטה סינגל ראשון שהגיע רק לחנויות מקומיות בסלייגו וסביבתה וזכה להצלחה.
מאוחר יותר פנתה אימו של שיין פילן לאמרגן לואיס וולש שיבחן את הבנים ויחתים אותם. ללואי לא היה פנאי ללהקת בנים נוספת באותו הזמן, והוא פנה לרונאן קיטינג (חבר להקת בויזון) שהיו ההרכב המצליח הראשון שלו, והציע לו לנהל איתו את הלהקה. רונאן הסכים ובהרכב הלהקה נערכו שינויים: שניים מחברי הלהקה יצאו, נערכו מבחני קבלה לשניים אחרים וניקי ביירן ובריאן מקפדן, שני נערים מדבלין, נבחרו להצטרף במקומם. כך נוצרה הלהקה "וסטסייד" ובה חמישה חברים: בריאן מקפידן, ניקי ביירן, שיין פיילן, קיאן איגן ומארק פילי.
בתחילת דרכם היו וסטלייף מופע החימום של להקת הבקסטריט בויז. הם חיממו את סיבוב ההופעות של בויזון, השתתפו בסיבוב ההופעות של המגזין סמאש היטס וזכו בפרס האמן החדש הטוב ביותר של אותו מגזין באותה שנה. מאוחר יותר שונה שם הלהקה מווסטסייד לווסטלייף כדי להימנע מתביעות משפטיות מפני שגילו שלהקות אחרות נושאים את השם "וסטסייד". באפריל 1999 הוציאה וסטלייף סינגל ראשון, swear it again, שנכנס היישר אל המקום הראשון במצעד הבריטי ובעוד מצעדים בעולם. ההצלחה נמשכה ושאר הסינגלים שיצאו מן האלבום הראשון (If i let you go, Flying without wings, I have a dream, Fool again) נכנסו גם הם אל המקום הראשון עם מכירות גבוהות.
בעקבות הצלחת האלבום הראשון (שנקרא על שם הלהקה) הוציאו וסטלייף את אלבומם השני (coast to coast) כשנה מאוחר יותר. האלבום היה במקום הרביעי בראש מכירות האלבומים לשנת 2000, וכלל את הסינגל 'My love" שזיכה את וסטלייף בפרס "שיר השנה" בפעם השנייה. וסטלייף הוציאו כל שנה ברציפות אלבום אולפן חדש ויצאו למסע הופעות סביב אירופה ואסיה בעקבות ההצלחה. בשנת 2001 הוציאה הלהקה את אלבום האולפן השלישי 'World of our own' ובשנת 2002 הוציאו את אוסף הלהיטים הראשון "Unbreakable - the greatest hits".
לאחר הוצאת האוסף וסיבוב הופעות צצו שמועות כי וסטלייף עומדים להתפרק. הלהקה הכחישה שמועות אלו בכל תוקף ותוך פחות משנה הוציאה את אלבומם החמישי 'Turnaround' שכלל את השיר 'מנדי' שביצע במקור הזמר בארי מנילו. השיר זיכה את הלהקה בפרס "שיר השנה" בפעם השלישית.
הופעות ופרסים

שבעה הסינגלים הראשונים של וסטלייף נכנסו היישר למקום הראשון במצעד הבריטי. שיא זה רשום בספר השיאים של גינס.
אלבומם הראשון היה אלבום הבכורה שנמכר במספר העותקים הגדול ביותר באירלנד. בנוסף נכנסו 14 סינגלים של הלהקה לראש המצעד הבריטי, דבר שזיכה אותה במקום הרביעי כלהקה עם המספר הרב ביותר של סינגלים במקום הראשון, אחרי אלביס פרסלי (21), הביטלס (17) וקליף ריצ'רד (14).
כל חמשת הסינגלים שיצאו מאלבום הבכורה של הלהקה הגיעו למקום הראשון במצעד הבריטי. הישג שרק הביטלס הגיעו אליו.
הלהקה זכתה בפרס "Record of the Year" (שיר השנה) ארבע פעמים.
שיא גינס על מסע קידום המכירות הגדול ביותר בתקופה קצרה על קידום אלבומם השני, ועל התור הארוך ביותר לחתימות אלבומים מחוץ לחנות כשחתמו על אלבומם הרביעי.
וסטלייף הם גם ה-"UK's Biggest Tour Act", סיבוב ההופעות הגדול ביותר בבריטניה, שנה חמישית ברציפות.
בעלת רצף הסינגלים הגדול ביותר שהגיעו ישירות ל- Top 5 במצעד הבריטי - 21 במספר.
וסטלייף הופיעו בישראל פעמיים, ב-6 במאי 2000 בסינרמה וב-16 במאי 2001 בפארק הירקון, יחד עם הלהקה פייב. וסטלייף זכו בפרסים ותארים נוספים ואחרים בטקס פרסי ה-MTV, הבריטס (המקבילה הבריטית לפרס גראמי), בפרסי הסמש היטס (מגזין נוער נחשב), בפרסי מטאור רבים (הפרסים הנחשבים ביותר בתעשיית המוזיקה האירית) ועוד.
דיסקוגרפיה > אלבומים

Westlife (1999)
Coast to Coast (2000)
World of Our Own (2001)
Turnaround (2003)
Allow Us to Be Frank (2004)
Face to Face (2005)
The Love Album (2006)
Back Home (2007)
Where We Are (2009)
Gravity (2010)
Spectrum (2019)
Wild Dreams (2021)
דיסקוגרפיה > סינגלים בבריטניה ובאירופה

1999 - "Swear it Again"
1999 - "If I Let you Go"
1999 - "Flying Without Wings"
1999 - "I have a Dream/Season in the Sun"
2000 - "Fool Again"
2000 - "Against All Odds" (יחד עם מריה קארי)
2000 - "My Love"
2000 - "What Makes a Man"
2001 - "Uptown Girl"
2001 - "I lay my love on you"
2001 - "When you're looking like that"
2001 - "Queen of my Heart"
2002 - "World of our Own"
2002 - "Bop Bop Baby"
2002 - "Unbreakable"
2003 - "Tonight/Miss you Nights"
2003 - "Hey Whatever"
2003 - "Mandy"
2004 - "Obvious"
2005 - "You Raise me Up"
2005 - "When you Tell me that you Love me"
2006 - "Amazing"
2006 - "The Rose"
2007 - "Home"
2008 - "Us against the world"
2008 - "Something right"
2009 - "What about now"
2010 - "Safe"
הערות שוליים

↑  עמית קוטלר,'"`UNIQ--nowiki-00000000-QINU`"'אחרי 14 שנה: להקת הבנים ווסטלייף מתפרקת, באתר ynet, 20 באוקטובר 2011
| --- | --- |
בקרת זהויות :  NLI: 987007410117905171  BIBSYS: 2004608  BnF: cb140296061 (data)  GND: 3049770-X  ISNI: 0000 0001 1088 3140  LCCN: nr00020751  MusicBrainz: 5f000e69-3cfd-4871-8f1b-faa7f0d4bcbc  NKC: ko2004230685  NLA: 42203141  SUDOC: 08230484X  VIAF: 132283213   WorldCat (עם VIAF): 132283213